text: Slagsmål om togbro på TV
  03 juni 2015 kl. 14.35
  ?Udfordringen? på TV2 handler torsdag om togbroen over Vejle Fjord.
  Det er Venstres Troels Lund Poulsen, der har inviteret Socialdemokraternes fødevareminister Dan Jørgensen til at diskutere togbroen over Vejle Fjord.
  Invitationen skal i ?Udfordringen? på TV2.
  De to politikere skal køre i bil fra Kvægtorvet i Odense, hvor de hele vejen til Vejle Fjord for mulighed for at debattere politik med et kamera i bilen.
  Om invitationen siger Troels Lund Poulsen:
  - Jeg har flere gange sagt, at jeg er lodret imod en ny bro over Vejle Fjord, der vil spolere den smukke natur, ødelægge de fredede skrænter og genere husejerne ved fjorden, siger Troels Lund Poulsen.
  - Derfor har jeg inviteret Dan Jørgensen med til en snak om broen, så han også kan møde de borgere, der risikerer at få en betonpille på gårdspladsen.
  - Jeg får god tid til at forklare Dan Jørgensen, hvor håbløst det er at lave en togbro til 5-6 mia. kr. for at spare få minutter. Specielt når togfonden mangler mere end 10 mia. kr. i kassen, som i stedet skal hentes i skatteborgernes lommer, siger Troels Lund Poulsen.
  TV2 News stiller om til bilen flere gange, og hele turen kan følges live på tv2.dk.
  